Hernani

Hernani [erNAni] estas hispana urbo kaj municipo de la provinco Gipusko, apartenanta al la komarko de Donostio, en la regiono kaj aŭtonoma komunumo Eŭskio. Ĝi estas je 5 km de Donostio. La municipa teritorio de Hernani okupas areon proksimume de 40 km² kaj limas kun tiuj de Donostio, Astigarraga, Arano, Elduayen, Errenteria, Lasarte-Oria kaj Urnieta. Ĝia loĝantaro estis de 19 774 loĝantoj (en 2017).«Web Eustat. Datos Estadísticos de Hernán.» (alirita la 14-an de aprilo 2020)

El ĝia urba kerno (deklarita Kultura Havaĵo en la kategorio de Monumenta Komplekso), ĉe la deklivaro de la monto Santa Bárbara, eblas rigardi al ampleksa zono de la valo de la rivero Urumeo. Ĝiaj patronaj festoj okazas inter la 23a kaj 27a de junio, honore al Sankta Johano la Baptisto; kaj inter ili menciindas la populara danco “Azeridantza” (kiu okazas ankaŭ en la festoj de Karnavalo).Filmeto de la Danco de la Azeri-Dantza aŭ Maskuridantza San Juan 2009 (Youtube)

Historio
Hernani inspiris la samnoman teatraĵon de Victor Hugo kaj ĝian protagonistan rolulon, nome bandito el nobela deveno, tamen aragona kaj tute ne eŭska. Fakte la verkisto trapasis en 1811 la urbon Hernani, kie li vidis blazonojn sur la ŝtonaj fasadoj de nobelaj domegoj. La franca poeto tiam pasigis kelkajn jarojn en Hispanio kie lia patro akompanis la napoleonan armeon.

Hernani estas ekde oktobro 2010 komponita municipo, ĉar ĝi entenas la submunicipon Ereñozu (en eŭska Ereñotzu).«Ereñotzu, contará con autonomía especial, dentro de Hernani». El Diario Vasco, la 8-an de oktobro 2010 (alirita la 14-an de aprilo 2020)

En la lastaj municipaj balotoj venkis la maldekstra, eŭsko-naciisma kaj pro-sendependeca eŭska koalicio EH Bildu. 

 Referencoj 

 Vidu ankaŭ 
 Hernani (apartigilo)
 Hernani (stacidomo)
 Hernani-Centro (stacidomo)

Kategorio:Municipoj de Gipusko
Kategorio:Urboj de Eŭskio